KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2024. január 24-i ülésére)
TÁRGY:
POLGÁRMESTERI HIVATAL SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA
Kiskőrösi Polgármesteri Hivatal Szervezeti és Működési Szabályzatának (továbbiakban: PH SZMSZ) jelenlegi módosítását a Hivatal szervezeti struktúrájának átszervezése és új szervezeti egységek létrehozása indokolja. A módosítás 2024. február 01. napján lépne hatályba. 
A Stratégiai és Városüzemeltetési Osztály szervezete jelenleg három csoportra tagozódik. Az osztály szervezetén belül létrejött csoportok a következők: Városüzemeltetési és gondnoksági csoport, Pályázati és fejlesztési csoport, Titkársági és koordinációs csoport. A Hivatalon belül a feladatkörök átcsoportosítása miatt a Stratégiai és Városüzemeltetési Osztály megszüntetésre kerül. Új szervezeti egységként két kabinet tagozódik a továbbiakban a szervezeti struktúrába. A szervezet a Polgármesteri Kabinettel és a Jegyzői Kabinettel bővül. A Polgármesteri Kabinet fő feladatai közé tartozik a jövőben többek között, az Önkormányzati kommunikáció és média megjelenések koordinálása és a polgármester és a jegyző munkájához kapcsolódó titkársági feladatok ellátása, a városüzemeltetési feladatok valamint a pályázatok koordinálása. A hatékony munkavégzés és a gazdaságos működés biztosítása céljából a Polgármesteri kabinetben egy controlling asszisztens státusz kerül létrehozásra, akinek fő feladata az önkormányzati tulajdonú gazdasági társaságok és intézmények tevékenységének irányítása és ellenőrzése, kiemelt figyelmet fordítva a gazdálkodás ellenőrzésére. A Polgármesteri Kabinet vezetését az aljegyző (kabinetvezető) látja el. A városgondnoksági és a pályázatokkal kapcsolatos feladatokat a Polgármesteri Kabinet részeként a Városgondnoksági csoport és a Pályázati és fejlesztési csoport látja el csoportvezetők irányításával. 
A Jegyzői Kabinet feladata a vagyongazdálkodási feladatok, a személyzeti és humánerőforrás, valamint és iktatási feladatok ellátása.          

A Közigazgatási Osztály és a Pénzügyi Osztály struktúrája és feladatköre nem módosul. 
A fent leírtakat figyelembe véve a Polgármesteri Hivatal szervezeti egységei az alábbiak szerint változnak:





Jegyző
I. 
Polgármesteri Kabinet (13 fő)            


II.
Jegyzői Kabinet (5 fő)

III.
Pénzügyi Osztály (9 fő)
IV.       
Közigazgatási Osztály (11 fő)
V.     
Függetlenített főépítész (1 fő)
A Polgármesteri Hivatal szervezeti egységeinek teljes létszáma változatlan 40 fő.
A Kiskőrös és Térsége Ivóvízminőség javító Önkormányzati Társulás (továbbiakban: Társulás) 2023. december 31. napjával megszüntetésre került, a Társulás működtetésével kapcsolatos feladatokat törölni szükséges a  PH SZMSZ rendelkezései közül. 

Javaslom, hogy a fentiek alapján a Képviselőt-testület a határozat-tervezetben foglaltak szerint döntsön.
Kiskőrös, 2024. január 16.














             Domonyi László s.k.,
       polgármester
HATÁROZAT-TERVEZET
Kiskőrös Város Önkormányzatának Képviselő-testülete a Kiskőrösi Polgármesteri Hivatal Szervezeti és Működési Szabályzatát a határozat-tervezet mellékletében foglaltak szerint jóváhagyja. 
Felelős: 
polgármester

Határidő: 
azonnal

